Russell Howard

Mae Russell Joseph Howard (ganed 23 Mawrth 1980) yn gomedïwr, cyflwynydd teledu a radio, ac actor o Loegr. Fe'i adnabyddir am ei ymddangosiadau ar y rhaglen banel bynciol Mock the Week, ac am ei raglen deledu Russell Howard's Good News. Yn ôl Howard, mae'r comedïwyr Lee Evans, Richard Pryor a Frank Skinner wedi dylanwadu ar ei waith.

 Bywyd 
Ganwyd Howard ym Mryste yn fab i Dave a Ninette Howard. Mae ei chwaer a brawd iau, o'r enwau Kerry a Daniel, yn efeilliaid. Mynychodd Ysgol Perins a Choleg Alton yn Hampshire cyn mynd yn ei flaen i astudio economeg ym Mhrifysgol Gorllewin Lloegr, Bryste. Mae Howard yn byw gyda'i gariad Cerys sy'n feddyg. Maent yn byw yn Leamington Spa, Swydd Warwick gyda'u ci o'r enw Archie. Mae Howard yn cefnogi Clwb Pêl-droed Lerpŵl a chwaraeodd dros Clwb Pêl-droed Basingstoke Town cyn dod yn gomedïwr.

 Gyrfa 

 Teledu a radio 
Rhwng 2006 a 2010, yr oedd Howard yn banelydd rheolaidd ar Mock the Week ar BBC Two. Rhwng 2006 a 2008 yr oedd hefyd yn gyflwynydd ar y rhaglen radio wythnosol The Russell Howard Show ar BBC Radio 6 Music."Russell Howard presents new show for 6 Music" – BBC Press Release, 2 Tachwedd 2006 Ers 2009, y mae wedi bod yn cyflwyno'r gyfres gomedi Russell Howard's Good News, yn gyntaf ar BBC Three, ac wedyn ar BBC Two. Pleidleisiwyd y rhaglen fel y Rhaglen BBC Three Orau Erioed ym mis Chwefror 2013. Ym mis Rhagfyr 2015, gwnaeth Howard ei ddebut actio yn A Gert Lush Christmas ar BBC Two, rhaglen yr oedd hefyd yn cyd-ysgriennu. Mae Howard hefyd wrthi ar hyn o bryd yn cyflwyno ail gyfres Russell Howard's Stand Up Central ar Comedy Central. Bydd hefyd yn cyflwyno'r gyfres o raglenni dogfen teithio gyda'i fam, Travels With My Mum In The US, ar yr un sianel.http://www.radiotimes.com/news/2016-05-23/russell-howard-on-good-news-boaty-mcboatface-and-engaging-young-people-in-politics

 Comedi byw 
Roedd Howard ar daith yn 2007 gyda'i sioe Adventures a ryddhawyd ar DVD o dan y teitl Russell Howard Live. Dechreuoedd ar daith gyda'i ail sioe Dingledodies yn 2008, cyn dychweld gyda thrydedd sioe yn 2009 o'r enw Big Rooms and Belly Laughs. Roedd un arall yn 2011 o'r enw Right Here Right Now, ac yn 2014 aeth ar daith eto gyda'i sioe Wonderbox. Bydd yn dychwelyd i'r llwyfan yn 2017 gyda'i sioe Round The World, taith a fydd yn ymweld â'r Deyrnas Unedig, Iwerddon, Ewrop, Awstralia, Seland Newydd a'r Unol Daleithiau.

Ymddangosiadau teledu a radio

 Teledu Shaun of the Dead – (2004) - Zombie (heb gredyd)Mock the Week – BBC Two (2006–2010) - panelyddNever Mind the Buzzcocks – BBC Two (2006, 2007) - panelydd; (2013) - cyflwynydd gwaddRob Brydon's Annually Retentive – BBC Three (2007)Would I Lie to You? – BBC One (2007) - panelyddLive at the Apollo – BBC One (2007, 2009)Law of the Playground – Channel 4 (2008)The Secret Policeman's Ball 2008 – Channel 4 (2008)8 Out of 10 Cats – Channel 4 (2008) - panelyddRussell Howard's Good News – BBC Three/Two (2009–presennol) - cyflwynyddThe Graham Norton Show – BBC One (2010)Conan – TBS (2011)Children in Need 2011 – BBC One (2011)Jon Richardson: A Little Bit OCD – Channel 4 (2012)The Jonathan Ross Show – ITV (2012, 2013)The Big Fat Quiz of the Year – Channel 4 (2012) - panelyddRed Nose Day 2013 – BBC One (2013)A League of Their Own – Sky 1 (2014) - panelydd Gadget Man – Channel 4 (2014)Russell Howard's Stand Up Central – Comedy Central (2015-presennol) - cyflwynyddAlan Davies: As Yet Untitled – Dave (2015) (Cyfres 3, Pennod 4)A Gert Lush Christmas – BBC Two (2015) - Dan Colman (hefyd yn gyd-ysgrifennwr)Room 101 - BBC One (2016) - gwestai/panelyddTravels With My Mum In The US - Comedy Central (2016)

RadioThe Milk Run – BBC Radio 1 (2004)Political Animal – BBC Radio 4 (2004)Banter – BBC Radio 4 (2005)The Russell Howard Show'' – BBC Radio 6 Music (2006–2008)

DVDau comedi ar ei sefyll
TeitlDyddiad rhyddhauNodiadau Live 17 Tachwedd 2008 Yn fyw yn Theatr y Bloomsbury, Llundain Live 2 – Dingledodies 9 Tachwedd 2009 Yn fyw yn y Dome, Brighton Right Here Right Now 14 Tachwedd 2011 Yn fyw yn yr Hammersmith Apollo, Llundain Wonderbox 17 Tachwedd 2014 Yn fyw yn yr Hippodrome, Bryste

Cyfeiriadau

Categori:Genedigaethau 1980
Categori:Digrifwyr o Loegr
Categori:Dychanwyr o Loegr
Categori:Actorion teledu o Loegr